Diari Oficial de la Generalitat Valenciana


Sumari del DOGV 5789, del 20-06-2008 (2008/6994)

Informació pública del programa per al desenvolupament de la unitat d'execució número 1 del sector número 2 de Vistabella del Maestrazgo.
-----------------------------------------------------------------------------------------------------------------------------------------

### Dades del document

Número de DOGV
:   5789

Data del DOGV
:   20-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6994


Data del document
:   03-06-2008

Organisme emissor
:   Renos, SL

Tipus de document
:   Informació Pública

Descriptors 

:   * Vistabella del Maestrat
    * pla d'urbanisme
    * empresa privada

Informació pública del programa per al desenvolupament de la unitat d'execució número 1 del sector número 2 de Vistabella del Maestrazgo. [2008/6994]  
La mercantil Renos, SL, ha formulat el projecte de reparcel·lació forçosa de la unitat d'execució número 1 del sector número 2 de Vistabella del Maestrazgo (Castelló) amb data juny de 2008, a l'empara del que establix l'article 169.5 de la Llei 16/2005, de 31 de desembre, de la Generalitat, Urbanística Valenciana (des d'ara LUV), en relació amb l'article 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (des d'ara ROGTU), juntament amb el Decret 36/2007, de 13 d'abril, del Consell, de modificació d'este. En aplicació de l'establert en l'article 416.1 ROGTUI, en relació amb l'article 177.1.a) LUV, procedeix sotmetre el referit projecte amb tota la documentació annexa a informació pública per termini d'un mes comptador a partir de l'endemà de la publicació d'aquest anunci en el Diari Oficial de la Comunitat Valenciana.  
Es fa constar que durant aquest termini els interessats en aquest procediment podran formular qualssevol al·legacions que els convinga segons dret, tot això en els termes i condicions de la citada Llei 16/2005, a l'efecte de la qual qualsevol interessat podrà consultar el document dipositat en la notaria de Luisa Feijoo Martin situada al carrer Altamira 12 de l'Alcora (Castelló), els dies hàbils en horari d'11.00 a 13.00 hores. Igualment es fa constar que qualsevol persona podrà comparèixer en aquesta notaria per a obtenir còpia de l'acta de protocol·lització del projecte i documents que s'acompanyen a este, o sol·licitar que se li exhibisca esta.  
Així mateix, tant la referida documentació, com l'expedient administratiu, podran ser consultats en els locals de l'Ajuntament de Vistabella del Maestrazgo, els dies hàbils de 09.00 a 14.00 hores. Les al·legacions que, si escau, foren formulades, seran presentades davant l'Ajuntament de Vistabella del Maestrazgo.   
En aplicació de l'article 172.3 de la LUV els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reials i personals que coneguen i afecten a les seues finques, per la qual cosa esta notificació val com a requeriment per a l'aportació de la indicada informació, i s'advertix que així mateix que, l'omissió, error o falsedat d'aquestes declaracions no podrà afectar el resultat objectiu de la reparcel·lació. En cas que s'apreciara dol o negligència greu podrà exigir-se la responsabilitat civil o penal que corresponga.   
Es fa constar que tots els propietaris de sòl reben adjudicació sobre parcel·la. Així mateix, no serà d'aplicació el previst en l'article 174.7 de la LUV durant l'exposició al públic de la reparcel·lació, ja que no es donen finques en proindivisió.   
La qual cosa es comunica en esta notificació als efectes oportuns.  
Castelló de la Plana, 3 de juny de 2008.- el conseller delegat de Renos, SL: Andrés Gimeno Escrig.